 Sida muuqata waxaa hadda la soo gaarey gebabada wada hadalkii aan mudada 8dda bilood ah ku soo jirnay, waxaana shaki laaan la soo maray wado dheer oo dhib badan, waxaa ayagana dhibkaas mid ka daran muddo 13 sano ah ku soo sabrayay dadka Soomaaliyeed ee ku soo bara kacay dagaalladii sokeeye ayadoo kuwo badanna ay naftoodii iyo hantidoodii ku waayeen dagaalladaas, kuwaasoo maanta rajo weyn ka qaba inuu shirkaan noqdo mid mira dhala oo ay ku halmaamaan wax kasta oo ay soo mareen, sidaas daraadeed ayaa waxaa nala gudboon inaan meel iska dhigno oo ka tagno danaheenna gaarka ah oo u soo jeesanno danta guud ee ummadda Soomaaliyeed ee ku hoos dulman naf-jeclaysiga dad yar oo sheeganaya inay yihiin hogaamiyeyaashii ummadda. 